ב-2009 המועדון חתם על חוזה שיתוף פעולה עם רובין קאזאן, שבמסגרתו המועדון הפך לקבוצת המילואים של רובין.
ב-2011 הקבוצה העפילה חזרה לליגת העל בה התמודדה עד עונת 2013.
בעונת 2017 חזרה לליגת המשנה, אך לאחר עונה אחת נשרה חזרה לליגה השלישית. בעונת 2018/2019 העפילה לשלב 32 האחרונות בגביע הרוסי ונצמדה לצמרת הטבלה בליגה השנייה ולאחר שתי עונות בליגה השנייה חזרה שוב לליגה הלאומית.
אצטדיון הקבוצה.
הקבוצה מארחת את משחקיה באצטדיון נפטכימיק המכיל 3,200 מושבים ונחנך באוגוסט 1978. בשנת 2000 נערך בו שיפוץ ונוספו לו מושבים. כמות שיא של צופים באצטדיון הייתה במשחק נגד וולגה ניז'ני נובגורוד במסגרת הליגה השנייה, שנערך ב-26 באוקטובר 2015, בו נכחו 15,470 צופים, רובם עמדו. בשנת 2019 נסגר לשיפוצים והקבוצה עברה לארח משחקים באצטדיון רובין בסוצגורוד בקאזאן.
סטארק סנדס
סטארק בנקר סנדס (באנגלית: Stark Bunker Sands; נולד ב-30 בספטמבר 1978) הוא שחקן קולנוע ותיאטרון אמריקאי.
ביוגרפיה.
סנדס נולד בדאלאס, יש לו אח תאום ואחות גדולה, ב-2001 הוא סיים תואר במשחק באוניברסיטת דרום קליפורניה.
ב-2004 שיחק את בנו של ריצ'רד גיר בסרט הנרקוד?. בריטי המשמש כמושא האהבה עבור בתו של נשיא ארצות הברית בסרט "חופשייה לאהבה", ושיחק גם בשלושה פרקים של קומדיית המצבים "הופ ופיית". ב-2005 שיחק בסרטו של קלינט איסטווד גיבורי הדגל. ב-2006 שיחק את בנו של ד"ר שון מקנמרה בדרמה ניפ/טאק.
ב-2007 היה מועמד לפרס טוני כשחקן הטוב ביותר במחזה על משחקו במחזה "סיום מסע" בברודוויי. ב-2008 גילם את נתנאל פיק בסדרה הצבאית של HBO דור מזוין. ב-2009 שיחק במחזה הלילה השנים עשר שהועלה תיאטרון דלקורטה שבסנטרל פארק. מ-2010 ועד 2011 שיחק במחזמר המבוסס על האלבום American Idiot של להקת גרין דיי.
ב-2012 הופיע בתפקיד הראשי במחזמר "קינקי בוטס", על הופעה זו היה מועמד לפרס טוני וזכה בפרס גראמי.
סילבן אדמס
סילבן אדמס (באנגלית: Sylvan Adams; נולד ב-1 בנובמבר 1958) הוא איש עסקים ומיליארדר יהודי קנדי-ישראלי, פילנתרופ, אחד מארבעת ילדיו של המיליארדר ניצול השואה מרסל אדמס.
חייו.
בנו של ניצול השואה מרסל אדמס, יליד-רומניה. אדמס עוסק בתחום הנדל"ן וכתחביב הוא עוסק בתחום רכיבת האופניים.
עלה לישראל בסוף שנת 2015 ומתגורר בתל אביב. אדמס הוא אחד מבעלי קבוצת רכיבת האופניים ישראל - פרמייר טק.
פילנתרופיה.
אדמס אחראי להגעת טורניר הג'ירו ד'איטליה 2018 לישראל.
אדמס תרם לבנייתו של ולודרום סילבן אדמס, מתקן הוולודרום הראשון בישראל והשני במזרח התיכון, ולסלילתו של שביל אופניים בפארק הירקון אשר נקרא על שמו. שביל אופניים זה הוא חלק מאופנידן, רשת שבילי אופניים המתוכננים להיבנות בגוש דן.
תרם להקמתו של המכון האוניברסיטאי הראשון בישראל למצוינות בתחום הספורט, שנחנך ב-2017 באוניברסיטת תל אביב ונקרא על שמו. על שמו של אדמס קרוי פרס בוני ציון המוענק מדי שנה לעולים חדשים על תרומתם לקידום מדינת ישראל.
ב-2019 תרם למרכז הרפואי איכילוב 100 מיליון ש"ח להקמת מרכז לרפואה דחופה חדש. כמן כן, אדמס תרם גם להקמת בית חולים לילדים להשתלות לב בבית החולים וולפסון.
באירוויזיון 2019 מימן את הופעתה של מדונה בגמר האירוויזיון באקספו תל אביב, מימון שהוערך במיליון דולר.
בנובמבר 2019 הביא לישראל את נבחרות ארגנטינה ואורוגוואי למשחק ידידות שנערך באצטדיון בלומפילד.
במאי 2022 לאחר הטבח באלעד נעתר לבקשת ראש העיר ישראל פרוש והודיע כי יתרום כמיליון דולר להשלמת שביל האופניים סובב אלעד.
אדמס אחראי להבאת משחקי הסופרקאפ הצרפתי בשנת 2021 ובשנת 2022, וכן משחק ידידות בין אתלטיקו מדריד ויובנטוס שתוכנן להיערך באצטדיון בלומפילד אך בוטל בעקבות מבצע עלות השחר.
חבורת תריג
חבורת תריג הוא שמה של חבורת ילדים דמיונית ששמה מורכב מראשי התיבות של חבריה: תנחום (ראש החבורה), רובי, ישראל וגדי, אשר לומדים יחדיו בתלמוד תורה בירושלים. ראשי התיבות בשמה מרמזות לתרי"ג מצוות, סך המצוות באמונה היהודית. החבורה היא גיבורת סיפורים הנשלחים למנויים, ילדים מהמגזר החרדי והדתי, בדיסקים לשמיעה מלווים בחוברות.
התוכן נערך בידי הסופר החרדי חיים ולדר וצוות שבראשותו. המו"ל הוא חברת ברמן-הלפרט.
היסטוריה.
החל מדצמבר 2015, מדי חודש, יוצא לאור דיסק חדש, ובו העלילה נמשכת, ונשלח למנויים. כל עונה (שהיא עלילה אחת בהמשכים) מכילה כ-6 פרקים (6 דיסקים). בעלילה משולבים, תוך כדי מוזיקה וקולות רקע מתאימים, סיפורי מתח ועלילות קצרות מן ההיסטוריה של עם ישראל, כאשר הן מתקשרות לעלילה המרכזית של הנערים. מדי פעם התחלפו קולות הילדים מפני שמקליטי העונות התחלפו.
בשנת 2018 נערכה, יחד עם בנק הפועלים, תחרות סיפורים קצרים שיתווספו לסדרה.
עד שנת תש"פ (2020) יצאו לאור 10 עונות, ו-8 מהן יצאו לאור אחר כך כספרים. בנוסף, יצאו לאור 7 ספרי קומיקס נלווים ועוד ארבע עלילות קצרות, בנוסף יצאו 10 משחקי קופסה.
בשנת 2018 יצא לאור תקליטור שחולק בחינם לתושבי ירושלים לרגל חמישים שנה לאיחוד העיר.
החל מהעונה השישית (קיץ תשע"ח, קיץ 2017) החל להופיע מגזין להורים, שנשלח עם הדיסק והחוברת, ומכיל מאמרים בענייני חינוך, נפש הילד ועוד.
בשנים 2019 ,2021 ו-2022 נערכו במשך שלושה ימים מופעים בנושא החבורה בבנייני האומה. את המופעים הפיק דוד פדידה, והשתתפו בו, בין השאר, המנטליסט החרדי מני הולנדר והשחקנים גיל קפטן, עמרי רוטברד, פז פרל ובר לוי.
בשנת 2020 פורסם מדור במגוון מקומונים ברחבי ישראל ושמו "תריג בריבוע".
בתקופת "בין הזמנים" בשנת 2020 נערך "קעמפ תריג" - תשדיר שהוגש על ידי ילדי החבורה בשיתוף דמויות הדגל שלה בטלפון ייעודי במשך שלושה שבועות. בקעמפ השתתפו למעלה מ-117,600 משפחות.
מוצרים.
משחקי קופסה.
דינה ורינה.
האחיות התאומות של רובי - אחד הילדים של החבורה.
עד כה הוציאו תחת השם דינה רינה משחק פאזל וספר קומיקס.
יעקב זילברמן
יעקב זילברמן (ברוסית: Яков Зильберман; נולד ב-26 במאי 1954 בצלינוגרד אז בברית המועצות, כיום בקזחסטן) הוא שחמטאי סובייטי-ישראלי בדרגת רב אמן.
נכון לאפריל 2021, מדורג במקום ה-87 בישראל לפי מד כושר.
ביוגרפיה.
יעקב זילברמן נולד בצלינוגרד ולאחר מספר שנים עבר לאלמטי. בהיותו בברית המועצות הוא השתתף בתחרויות בתחום המדינה בלבד. בשנת 1989 יעקב זילברמן עלה לישראל.
יעקב זילברמן באולימפיאדת השחמט.
בשנת 1992 השתתף זילברמן באולימפיאדת שחמט:
ניב מקינטוש
ניב מקינטוש (באנגלית: Neve McIntosh; נולדה בשם קרול מקינטוש ב-9 באפריל 1972) היא שחקנית סקוטית.
ביוגרפיה.
מקינטוש נולדה בפייזלי שבמחוז רנפרוושייר בסקוטלנד, וגדלה באדינבורו שם למדה בבית הספר התיכון בורומיור. בסוף שנות השמונים של המאה העשרים הייתה חברה בתיאטרון לנוער של אדינבורו, והופיעה בהצגות "אמא אווזה" ו"רופא בבית". היא עברה לגלאזגו כדי ללמוד באקדמיה הסקוטית המלכותית למוזיקה ודרמה. אחרי הלימודים הייתה מקינטוש חברה בלהקות תיאטרון רפרטוארי בפרת', וב-The Little Theatre באי מול.
תיאטרון.
אחר כך שיחקה מקינטוש בהפקה של המחזה "The Trick is to Keep Breathing" בגלאזגו. בהמשך הופיעה בעיבוד של הרומן "תקוות גדולות" מאת דיקנס בהפקה של הלהקה השייקספירית המלכותית (RSC) בסטרטפורד, וכיכבה בתפקיד פורשיה במחזה השייקספירי "הסוחר מוונציה" בתיאטרון ליסאום באדינבורו. בקיץ 2009 שיחקה ב מחזה "Three Women" מאת סילביה פלאת' בפסטיבל אדינבורו. בפברואר 201 הופיעה מקינטוש בתפקיד הראשי בדמות קתרין במחזה "הוכחה" בתיאטרון פרת'. בספטמבר 2011 שיחקה בתפקיד גונריל בהפקה של "המלך ליר" בווסט יורקשייר פלייהאוס בלידס. באמצע 2013 הופיעה מקינטוש בהפקה של "Actors Touring Company" של המחזה "The Events" מאת דייוויד גריג. בתחילת 2015 שיחקה באותה הפקה שהוצגה בניו יורק. ב-2017 הופיעה מקינטוש במחזה "Meet Me At Dawn" בפסטיבל הבינלאומי באדינבורו, וזכתה לשבחים על הופעתה.
קולנוע.
מקינטוש שיחקה בסרטו הראשון של הבמאי האמריקאי מארק ל. פיינסוד "Love And Lung Cancer". לצד עבודתה בטלוויזיה היא הופיעה בסרטים "Gypsy Woman" ו-"One Last Chance". ב-2008 וב-2009 כיכבה מקינטוש בסרטים אחדים בהם: סרט האימה "Salvage", בסרט "אביב 41" לצדו של ג'וזף פיינס, ובסרט זוכה הפרסים "Be All and End All".
טלוויזיה.
ב-2002 שיחקה מקינטוש בתפקיד בריל סטייפלטון בעיבוד של ה-BBC לרומן "כלבם של בני בסקרוויל". בשנת 2000 הופיעה בתפקיד פוקסיה בהפקה של ה-BBC ו-WGBH Boston "גורמנגאסט", מיני-סדרה המבוססת על שני הספרים הראשון בטרילוגיה של מרווין פיק. עוד שיחקה בתפקיד הראשי בסרט הטלוויזיה "Lady Audley's Secret".
מקינטוש הופיעה בפריקוול של הסדרה "דוק מרטין" (בה הדמות שגילם מרטין קלונס נקראת במפורד). היא שיחקה בתפקיד אישה בודדה בכפר שבנה חולה באסתמה.
ב-2004 כיכבה מקינטוש בסדרת הדרמה הרפואית "Bodies" בהפקת BBC Three המבוססת על ספרו של ג'ד מרקוריו. עוד שיחקה בדרמות טלוויזיוניות אחרות כגון "Psychos", "מיס מארפל", "Ghost Squad", סדרת הפשע "Murder City", ובמיני-סדרה "שמש שקרנית". ב-2010 שיחקה מקינטוש בפרק בסדרה "".
בדצמבר 2009 הופיעה מקינטוש בפרק בסדרה "10 Minute Tales" של SKY1 בתפקיד אשתו של הדמות שגילם פיטר קפלדי.